**ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΗΝ ΠΡΟΩΘΗΤΙΚΗ ΕΝΕΡΓΕΙΑ**

**[****Samsung** **Galaxy Samsung Galaxy Tab S10 Series with Samsung Book Cover Keyboard Slim]**

**Η παρούσα προωθητική ενέργεια απευθύνεται σε πελάτες που αγόρασαν Samsung συσκευή η οποία εισάχθηκε στην Κυπριακή αγορά από τον επίσημο διανομέα Samsung στην Κύπρο, την Alpan Electroline Ltd**

**Η εταιρεία περιορισμένης ευθύνης με την επωνυμία «ALPAN ELECTROLINE LTD», που εδρεύει στην Λευκωσία, οδός Αιόλου 8 , Βιομ. Περιοχή Ιδαλίου, ΤΚ 2540 και με τηλ. επικοινωνίας 22 323070 (καλούμενη εφεξής «η Διοργανώτρια») διοργανώνει προωθητική ενέργεια με τίτλο** «**Samsung Galaxy Tab S10 series with Samsung Book Cover Keyboard Slim - Προωθητική ενέργεια**» **(εφεξής η «Προωθητική Ενέργεια»), σύμφωνα με τους ακόλουθους Όρους και Προϋποθέσεις Συμμετοχής (εφεξής οι «Όροι»), οι οποίοι είναι αναρτημένοι στην ιστοσελίδα** [**https://samsung.alpan-telecom.com.cy/**](https://samsung.alpan-telecom.com.cy/) **(εφεξής το «Site»).**

**1. Δικαίωμα Συμμετοχής**

Δικαίωμα συμμετοχής στην Προωθητική Ενέργεια έχουν φυσικά πρόσωπα που έχουν συμπληρώσει το 18ο έτος της ηλικίας τους και διαμένουν μόνιμα ή είναι κάτοικοι Κύπρου καθώς και νομικά πρόσωπα με έδρα την Κύπρο. Εξαιρούνται από την Προωθητική Ενέργεια τα ανίκανα προς δικαιοπραξία πρόσωπα, οι εργαζόμενοι και εκπρόσωποι των εταιρειών του Ομίλου της Διοργανώτριας καθώς και οι συγγενείς τους α΄ και β΄ βαθμού, οι σύζυγοί τους ή οποιοσδήποτε σχετίζεται επαγγελματικά με τον εν λόγω διαγωνισμό.

**2. Τρόπος Συμμετοχής / Μηχανισμός Προωθητικής Ενέργειας**

Για να συμμετάσχει κάποιος στην Προωθητική Ενέργεια θα πρέπει:

α) να αγοράσει ένα ή περισσότερα εκ των περιοριστικά αναφερομένων κατωτέρω **Galaxy Tab S10 series με κωδικούς: SM-X820NZAREUE, SM-X820NZAPEUE, SM-X826BZAREUE, SM-X920NZAREUE,**

**SM-X920NZAPEUE, SM-X926BZAREUE, SM-X926BZATEUE (εφεξής το «Προϊόν»)** από τα συμμετέχοντα\* φυσικά καταστήματα ή/και τα αντίστοιχα ηλεκτρονικά τους καταστήματα ηλεκτρικών και ηλεκτρονικών ειδών στην Κύπρο, εντός του διαστήματος από 03/10/2024 έως και 31/10/2024 (εφεξής **«Διάρκεια Αγορών»**) βάσει παραστατικού αγοράς και

β) να ολοκληρώσει τη διαδικασία συμμετοχής μέσω του Site που περιγράφεται στον παρακάτω όρο 4 εντός του διαστήματος από 03/10/2024 έως και 06/11/2024 (εφεξής **«Διάρκεια Συμμετοχής**»).

Διευκρινίζεται ότι η διαδικασία και οι επιμέρους όροι της αγοράς των Προϊόντων καθορίζονται από τα συμμετέχοντα καταστήματα. Οι συμμετέχοντες καλούνται να απευθύνονται σε αυτά για περισσότερες πληροφορίες.

Κάθε ενδιαφερόμενος έχει δικαίωμα πολλαπλών συμμετοχών στην Προωθητική Ενέργεια, κατά πλήρη αντιστοιχία με τον αριθμό των Προϊόντων τα οποία αγοράστηκαν κατά τη Διάρκεια Αγορών.

**3. Δώρο**

Με την παρούσα Προωθητική Ενέργεια όσοι αγοράσουν **ένα Προϊόν εντός της Διάρκειας Αγορών** και πληρούν τις προϋποθέσεις των παρόντων Όρων (εφεξής οι «Δικαιούχοι»), **μπορούν να αποκτήσουν εφόσον** το επιθυμούν τα εξής δώρα (εφεξής τo «Δώρο») ακολουθώντας την κατωτέρω Διαδικασία Συμμετοχής (όρος 4).

**Η παρούσα Προωθητική Ενέργεια θα διενεργείτε μέχρι εξαντλήσεως των αποθεμάτων των Δώρων από την Διοργανώτρια ή μέχρι τέτοια ημερομηνία που τερματιστεί από την Διοργανώτρια.**

* Ένα **Samsung Book Cover Keyboard Slim Black (EF-DX920UBEGWW)**
* Ένα **Samsung Book Cover Keyboard Slim Black (EF-DX820UBEGWW)**

**4**. **Διαδικασία Συμμετοχής & Τρόπος Παραλαβής:**

Για να αποκτήσει ο Δικαιούχος το Δώρο, θα πρέπει να επισκεφτεί τo Site και:

1. Να συνδεθεί στο Samsung.alpan-telecom.com.cy ,

2. Να καταχωρήσει στη φόρμα συμμετοχής στο Site (εφεξής η **«Φόρμα Συμμετοχής**») τα παρακάτω στοιχεία: ονοματεπώνυμο, διεύθυνση, πόλη, χώρα, ταχυδρομικός κωδικός, κωδικός προϊόντος, σειριακός αριθμός Προϊόντος (φωτογραφία από την ετικέτα της συσκευής που φαίνεται ο σειριακός αριθμός Προϊόντος), απόδειξη αγοράς Προϊόντος (φωτογραφία της απόδειξης αγοράς του Προϊόντος), ημερομηνίας αγοράς του Προϊόντος.

3. Κατόπιν συμπλήρωσης των παραπάνω στοιχείων, θα πρέπει να επιλέξει ‘’Επόμενο’’ και ‘’Περίληψη’’ για να λάβει επιβεβαίωση ότι έχει συμπληρώσει σωστά τα απαιτούμενα πεδία και κατόπιν αυτού, ‘’Συμμετοχή’’ για να καταχωρηθεί η συμμετοχή του.

Η συμμετοχή θα ελεγχθεί ως προς τη συμμόρφωση της με τους παρόντες Όρους και εφόσον πληροί τις σχετικές προϋποθέσεις, ο συμμετέχων θα λάβει ένα email επιβεβαίωσης (εντός 7 εργάσιμων ημερών) με τις λεπτομέρειες παραλαβής του Δώρου. Η ημερομηνία παραλαβής από τον Δικαιούχο του email επιβεβαίωσης ενδέχεται να διαφοροποιηθεί κατά την απόλυτη κρίση της Διοργανώτριας ανάλογα με τον όγκο των συμμετοχών ή εξαιτίας γεγονότων και παραγόντων εκτός του ελέγχου της Διοργανώτριας.

Τα Δώρα αποστέλλονται με ταχυμεταφορέα στην διεύθυνση που δήλωσε ο Δικαιούχος στην Φόρμα Συμμετοχής, προϋπόθεση δε παραλαβής αποτελεί η επίδειξη από τον τελευταίο του δελτίου ταυτότητάς του ή αντιγράφου αυτής ή άλλου δημόσιου εγγράφου από το οποίο να προκύπτει η ταυτότητά του και η ηλικία του. Η παράδοση των Δώρων πραγματοποιείται εντός δύο (2) εβδομάδων από τη λήψη του email επιβεβαίωσης. Η ημερομηνία παράδοσης των Δώρων ενδέχεται να διαφοροποιηθεί κατά την απόλυτη κρίση της διοργανώτριας ανάλογα με τον όγκο των παραδόσεων ή εξαιτίας γεγονότων και παραγόντων εκτός του ελέγχου της Διοργανώτριας.

**Για οποιαδήποτε πληροφορία σχετικά με την Προωθητική Ενέργεια οποιοσδήποτε Δικαιούχος ή τρίτος μπορεί να επικοινωνεί στο τηλεφωνικό κέντρο της Διοργανώτριας (Alpan Electroline ltd) στο τηλέφωνο 22323408, καθημερινά από τις 09:00 – 17:00.**

**5.** Οι Δικαιούχοι φέρουν αποκλειστικά την ευθύνη για την πλήρη και ορθή συμπλήρωση και υποβολή των στοιχείων τους στην Φόρμα Συμμετοχής. Σε περίπτωση που κάποιος Δικαιούχος δεν ολοκληρώσει την ανωτέρω διαδικασία ή δεν καταχωρήσει τα απαιτούμενα στοιχεία εγκαίρως, η συμμετοχή του θα ακυρώνεται και δεν θα καταχωρείται. Σε περίπτωση που ο Δικαιούχος δεν αποστείλει για οποιοδήποτε λόγο (συμπεριλαμβανομένης και της ανωτέρας βίας) τα απαιτούμενα σύμφωνα με τον Όρο 4 στοιχεία έως τη λήξη της Διάρκειας Συμμετοχής ή καταστεί αδύνατη η επικοινωνία μαζί του για λόγους που ανάγονται στο πρόσωπό του, χάνει οριστικά οποιοδήποτε δικαίωμά του όσον αφορά την Προωθητική Ενέργεια. Τυχόν εκπρόθεσμη παραλαβή των σχετικών συνοδευτικών εγγράφων που αναφέρονται ανωτέρω θεωρείται αυτοδικαίως άκυρη και ουδέν επάγει αποτέλεσμα, ούτε δεσμεύει τη Διοργανώτρια. Σε περίπτωση συνδρομής λόγου ανωτέρας βίας εκτός της σφαίρας επιρροής της Διοργανώτριας, η τελευταία δικαιούται να μην προσφέρει στο συμμετέχοντα ούτε εναλλακτική παροχή, οποιασδήποτε μορφής και αξίας και θα απαλλάσσεται από κάθε ευθύνη. Μετά την εκπνοή της διάρκειας της Προωθητικής Ενέργειας και την απόδοση των Δώρων κατά τα προαναφερόμενα, κάθε υποχρέωση της Διοργανώτριας παύει να υφίσταται και η Διοργανώτρια δε θα υπέχει ούτε αναλαμβάνει οποιαδήποτε υποχρέωση έναντι των Δικαιούχων.

**6.** Διευκρινίζεται ρητά ότι μετά την πάροδο της Διάρκειας Συμμετοχής, καμία συμμετοχή δε θα γίνεται δεκτή και δε θα δεσμεύει τη Διοργανώτρια ως προς το εμπρόθεσμο της συμμετοχής. Τυχόν εκπρόθεσμη καταχώρηση των σχετικών συνοδευτικών εγγράφων που αναφέρονται ανωτέρω θεωρείται αυτοδικαίως άκυρη και ουδέν επάγει αποτέλεσμα, ούτε δεσμεύει τη Διοργανώτρια.

**7.** Σε περίπτωση που οποιοσδήποτε Δικαιούχος υπαναχωρήσει από την πώληση / επιστρέψει το Προϊόν κατόπιν συμμετοχής του στην παρούσα Προωθητική Ενέργεια, η συμμετοχή του ακυρώνεται αυτόματα και θα πρέπει να ενημερώσει σχετικά στο τηλεφωνικό κέντρο της Alpan Electroline Ltd στο 22323408 καθημερινά, από 09:00 έως 17:00 και να επιστρέψει το Δώρο, σε περίπτωση που του έχει ήδη παραδοθεί.

**8.** Τα Δώρα είναι προσωπικά και δεν ανταλλάσσονται ή μεταβιβάζονται, ούτε δύναται να ζητηθεί η αντικατάστασή τους με άλλα ή η εξαργύρωσή τους σε χρήμα σε οποιαδήποτε τιμή.

**9.** Η Διοργανώτρια δύναται - αλλά δεν υποχρεούται - να αποκλείσει από την Προωθητική Ενέργεια σε οποιοδήποτε στάδιο διεξαγωγής του, συμμετοχές που παρουσιάζουν ασάφειες ή/και τεχνικά σφάλματα ή/και οποιονδήποτε συμμετέχοντα που κατά την άποψη της είναι πιθανό να έχει χρησιμοποιήσει (ή να έχει αποπειραθεί να χρησιμοποιήσει) αθέμιτα μέσα αναφορικά με τη συμμετοχή του ή έχει παραβεί (ή έχει αποπειραθεί να παραβιάσει) κάποιον από τους παρόντες Όρους.

**10.** Η Διοργανώτρια διατηρεί το δικαίωμα, στην απόλυτη διακριτική της ευχέρεια, να τροποποιήσει, ανακαλέσει, τερματίσει, παρατείνει ή μειώσει τη διάρκεια της Προωθητικής Ενέργειας, να αλλάξει τις προσφερόμενες παροχές και Δώρα, καθώς και να μεταβάλλει τους Όρους ή/και να ματαιώσει την Προωθητική Ενέργεια, με ανακοίνωση στο Site. Στις περιπτώσεις αυτές η Διοργανώτρια ουδεμία ευθύνη φέρει έναντι των συμμετεχόντων ή/και οποιουδήποτε τρίτου. Σε περίπτωση που τυχόν ματαιωθεί η Προωθητική Ενέργεια, οι συμμετέχοντες δεν αποκτούν οποιοδήποτε δικαίωμα κατά της Διοργανώτριας, ούτε νομιμοποιούνται ή δικαιούνται να ζητήσουν τη συνέχιση του ή οποιαδήποτε αποζημίωση.

**11.** Η Διοργανώτρια δεν φέρει ευθύνη εάν για λόγους αναγόμενους σε γεγονός ανωτέρας βίας (ενδεικτικά πόλεμος, εξέγερση, εισβολή, πράξη ξένων εχθρών, εχθροπραξίες (ανεξάρτητα αν έχει κηρυχθεί πόλεμος), τρομοκρατικές ενέργειες ή δολιοφθορά, εμφύλιος πόλεμος, επανάσταση, σεισμός, πλημμύρα, πυρκαγιά, έκρηξη, επιδημία, πανδημία ή έξαρση ιού ή άλλη φυσική καταστροφή ή αντίξοες καιρικές συνθήκες, κυβερνητικοί ή νομοθετικοί περιορισμοί συμπεριλαμβανομένης στη λειτουργία των καταστημάτων λιανικής ή άλλα παρόμοια γεγονότα που βρίσκονται πέραν του εύλογου ελέγχου της Διοργανώτριας, κατ' εύλογη και αντικειμενική κρίση), δεν μπορεί να εκτελέσει τις υποχρεώσεις που απορρέουν από την παρούσα Προωθητική Ενέργεια.

**12.** Οι συμμετέχοντες δεν έχουν ούτε αποκτούν κανένα απολύτως δικαίωμα πάνω στα σήματα, ονόματα, ενδείξεις, εμβλήματα και λοιπά διακριτικά του ομίλου της Διοργανώτριας.

**13.** Τυχόν νόμιμοι φόροι ή κρατήσεις υπέρ τρίτων ή άλλα τέλη απαιτούνται για την παραλαβή και χρήση του Δώρου επιβαρύνουν αποκλειστικά και εξ ολοκλήρου τους συμμετέχοντες.

**14. Προσωπικά Δεδομένα**

Οι συμμετέχοντες ενημερώνονται σχετικά με την επεξεργασία των προσωπικών δεδομένων που καταχωρούν στη Φόρμα Συμμετοχής από τη Διοργανώτρια για τους σκοπούς της Προωθητικής Ενέργειας, σύμφωνα με την Πολιτική Απορρήτου της Διοργανώτριας που είναι διαθέσιμη στη Φόρμα Συμμετοχής του Site. Πολιτική Απορρήτου <https://samsung.alpan-telecom.com.cy/>

**15.** Η συμμετοχή στην Προωθητική Ενέργεια σημαίνει την ανεπιφύλακτη αποδοχή των παρόντων Όρων.

**16.** Οποιαδήποτε διαφορά τυχόν ανακύψει σχετικά με το την Προωθητική Ενέργεια και την εφαρμογή των παρόντων Όρων θα επιλύεται καταρχήν φιλικά. Σε οποιαδήποτε περίπτωση δικαστικής επίλυσης της διαφοράς αρμόδια ορίζονται κατ’ αποκλειστικότητα τα Δικαστήρια της Κυπριακής Δημοκρατίας στην Λευκωσία.

**17.** Οι παρόντες όροι θα διέπονται από το δίκαιο της Κυπριακής Δημοκρατίας.

\*Συμμετέχοντα Καταστήματα:

**Κύπρος:**

**Δίκτυο φυσικών καταστημάτων:**

Δίκτυο καταστημάτων CYTA (https://www.cyta.com.cy/store-locator/el), και δίκτυο συνεργατών CYTA. Δίκτυο καταστημάτων epic (https://www.epic.com.cy/el/stores), Δίκτυο καταστημάτων PrimeTel (<https://primetel.com.cy/>), Δίκτυο καταστημάτων Public (<https://www.public-cyprus.com.cy/>),Δίκτυο καταστημάτων Κωτσόβολος, Δίκτυο καταστημάτων Smartcom (Καλλιπόλεως 12, Λευκωσία, Αρσινόης 81A, Λευκωσία, Χαλκάνωρος 78Β, Δάλι), Δίκτυο καταστημάτων Kolokasis (Χαλκάνωρος 41 Β&Γ, Δάλι, Λεωφ. Αρχ. Μακαρίου ΙΙΙ 15Γ&Δ, Λυθροδόντας), Δίκτυο καταστημάτων Geohama (Νίκου Παττίχη 21, Πολεμίδια), K.A Tech Team Ltd (Λεωφ. Αρχ. Μακαρίου Γ’, Κατάστημα 6, Περιστερώνα), GG Telecom (Μιχαήλ Ολύμπιου 2A, Δάλι), D.A Sound & Vision Ltd (Πεύκου 34B, Λακατάμεια), M.T. Shop (Κιλκίς 3, Στρόβολος - Nikis Centre), Next Tech (33B Αρχ. Μακαρίου III Νήσου, Δάλι), Pansan Services Ltd (Καντάρας 148, Στρόβολος), Constantinos Telecommunication (Ομονοίας 68B), Phone Clinic (Σπύρου Λούη 11, Λεμεσος 3051), CYOFFERS (Ζήνωνος Κιτιέως 1, Κατάστημα 2, Λειβάδια), A.A. Agatha Trading (Ειρήνης 2, Αλεθρικό), PC World (Ελευθερίας 2, Δρομολαξιά), NPS Mobile Communication Ltd (Λεωφ. Αρχ. Μακαρίου ΙΙΙ 105Β, 8200 Γεροσκήπου), T.T Technology Μάριου 1Πόλις Χρυσοχούς 8831, D&k TELECOM LTD(KILLIS) (Λεωφ.Μακαρίου 89Γ Αραδίππου), M.Hadjimitsis Trading&Engineering LTD (Γρίβα Διγενή 39 Πάφος), ALP AELIOTIS TRADING LTD (Αθαλάσσας 161 Λευκωσία) .

**Δίκτυο ηλεκτρονικών καταστημάτων:**

Δίκτυο καταστημάτων CYTA (https://www.cyta.com.cy/, Δίκτυο καταστημάτων epic (<https://www.epic.com.cy/>, Δίκτυο καταστημάτων Κωτσόβολος (<https://www.kotsovolos.cy/>, Δίκτυο καταστημάτων Aeliotis (http://www.aeliotis.com/, Δίκτυο καταστημάτων Bionic http://www.bionic.com.cy/, Δίκτυο καταστημάτων Hadjimitsis <http://www.hadjimitsis.com/>, Δίκτυο καταστημάτων Electroline http://www.electroline.com.cy/, Δίκτυο καταστημάτων Public-Cyprus http://www.public-cyprus.com.cy/, Δίκτυο καταστημάτων Soundtech http://www.soundtech.com.cy/.